السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. لبيك يا ربنا ويا مولانا وسعديك والخير كل الخير في يديك. والشر ليس اليك نحن بك واليك. نحن بك واليك نحن
بك واليك تباركت وتعاليت. نستغفرك ونتوب اليك. اللهم صل على حبيب قلوبنا. وعلى طبيب قلوبنا وعلى شفيعنا يوم عليك. محمد صلى الله عليه وسلم في الاولين والاخرين. والملأ الاعلى الى يوم الدين. اما بعد. تخيلوا يا اخواني في الله. تخيلوا لو في برنامج من برامج التوك شو الكبير
المشهورة المعروفة جه بيتكلموا عن مرشح من اكبر المرشحين العلمانيين لرئاسة جمهورية مصر في الفترة القادمة. وهم بيتحاوروا مع واحد بخصوص المرشح ده فجأة الراجل ده قال والمرشح ده فلان ما له ومال السياسة. هو فلان ده يعرف ايه في السياسة؟ هو فلان ده يفهم ايه في السياسة
تخيلوا الدنيا هتتقلب قد ايه! المزيعة والمزيعة بتوع برنامج التوك شو هيتقلبوا قد ايه! انصار هزا المرشح وكل الجرايد والبرامج هتتقلب قد ايه لمجرد انه قال على واحد مرشح للرئاسة هو ما له ومال السياسة. سبحان الله! فيه موقف من مواقف الهستيريا العلمانية اللي اصبحت هزه الايام
تم موقفها كل يوم بل كل ساعة اللي اتكلمنا عنها المرة اللي فاتت في موقف من مواقفها ييجي في برنامج من برامج اعلام مصر المسلمة علماني وضيع ييجي وهو بيتكلم مع واحد من التيار الاسلامي يقول له وربنا ما له ومال السياسة. مش بيقول مرشح ده بيقول وربنا ما له ومال
والمزيعة بتاعة البرنامج بيقول لك كانها سمعت حاجة وفي مصر المسلمة تقال هذه الكلمة في الاعلام. في الاعلام جهارا امام الناس كلها ولا كأن شيء اتقال للاسف الشديد يعني لما دي تتقال على مرشح علماني الدنيا تتقلب. لما تقال على الله الملك خالق الكون
ولا يحصل اي حاجة. قال تعالى ولئن سألتهم ليقولن انما كنا نخوض ونلعب. قل ابالله واياته ورسوله كنتم تستهزئون. قال رسول الله صلى الله عليه وسلم ان العبد ليتكلم الكلمة لا يلقي لها بال ربنا ما له ومال السياسة وروح! وزمانه
بياكل او بيشرب او نايم لا يلقي لها بالا ربنا يتوب علينا جميعا. يلقى بها في النار سبعين خريفا ربنا يتوب على عصاة المسلمين جميعا في موقف تاني من المواقف الهيستارية لسة يعني يعني لسة الان ست احزاب من الاحزاب الغير اسلامية تضامنت مع بعض وعملت حزب واحد ولما
سئلوا طب هم بيعملوا التضامن بتاع ست احزاب اول مرة العلمانيين يتضامنوا مع بعض بالمنزر ده. قال لك عشان نقدر نقف في وش الاسلاميين. يعني هي كده عشان نقدر نقف في وش الاسلاميين؟ قال تعالى الذين قال لهم الناس ان الناس قد جمعوا لكم فاخشوهم فزادهم ايمانا وقالوا
الله ونعم الوكيل فانقلبوا بنعمة من الله وفضل لم يمسسهم سوء واتبعوا رضوان الله. قال تعالى فكيدوني جميعا ست احزاب خلوهم ستميت حزب خلوهم الدنيا خلوهم الكل احزاب العلمانية على وجه الارض. فكيدوني جميعا
ثم لا تنظرون اني توكلت على الله في موقف تاني من المواقف الهستيرية اللي بقت متتابعة يا اخواني. هستيريا هيجن جنونهم. ما هماش عارفين يعملوا ايه في موقف تاني يتحولوا فجأة من المدعاة للديمقراطية والمنادين بالديمقراطية الى اعداء الديموقراطية. الى طلاب الديكتاتورية الى اعداء الشعب الى اعداء
اعداء الانتخابات ويعملوا سورة يسموها سورة الغضب. طب غضب ليه؟ عايزين الحريات السياسية لأ ده عايزين يعدموا الحريات السياسية عايزين يلغوا رأي الشعب في وضع الدستور القادم. سبحان الله! يعني كأني بالعلمانيين الوقتي بيقولوا اقتلوا الاسلاميين او اطرحوهم ارضا
يخلو لكم وجه الشعب المصري وتكونوا من بعدهم قوما ديمقراطيين. ونسيوا ان الله غالب على امره. ولكن العلمانيين لا يعلمون يعني بشرى لكل يعني من يعني ينافح عن العلمانية ويحارب شرع الله سبحانه وتعالى. الاسلام اللي اكتسح العلمانية
في التمانينيات للي كان ايامها فاكر. الاسلام اللي اكتسح الشيوعية في السبعينات. الاسلام اللي اكتسح الليبرالية في الاربعينيات لحد ما لقوش حل غير انهم يقتلوا حسن البنا. ايامها الاسلام اللي اكتسح النصرانية المحرفة. وجميع فلسفات شمال افريقيا والعراق والشام
واكتسح كل كل فكر منحرف في هزه البقعة الرهيبة في نصف العالم او في سلس العالم الاسلام عمره ما اتهزم في معركة فكرية ابدا لو انتم فاكرين انكم هتغلبوا دين ربنا. يبقى انتم في هيستيريا من الهستيريات بتاعتكم. قال تعالى ان في صدورهم الا كبر. ما هم ببالغين
هيستريا الجديدة احنا النخبة احنا النخبة بيفكروني لما كنا يجيبوا لنا حالات في في في المستشفى حد عنده شيزوفرينيا يقول لك انا المهدي انا المهدي خلاص هو اختل ومعتقد ان هو كده. احنا النخبة مين اللي ناخبكم ان شاء الله؟ فكروني
يعني كان زمان في قصة كده عن جحا انه حب يبيع الباب بتاع بيته. فحط فيه اتنين كيلو كباب جواه وقعد يقنع الناس. يقول لهم لو قلتم للباب ده يا باب هات كباب الباب يجيب
الشباب على طول والباب يطلع الكباب اللي جوة حطوا فيه. فلما واحد اشتراه بمبلغ ضخم جدا فقعد يقول يا بابا هات كباب يا بابا هات كباب. ما فيش الباب ما بيجيبش كباب
هي نفس القصة. هم قاعدين جايبين لنا حلول مستوردة من الغرب. يا علمانية هات كباب. يا الليبرالية هاتي كباب. والله لو قعدوا مية سنة. لو الليبرالية حكمت مصر تلاتة وتلاتين سنة قبل كده وفشلت. لو قعدت تلتمية وتلاتين سنة عمرها ما هتجيب كباب. مش هيجيبوا غير الفقر والهم للمجتمع. المصري احنا النخبة ان في
الا كبر ما هم ببالغيه. يعني ايه ما هم ببالغيه؟ ربنا بيقول لكم يا علمانيين مش هتوصلوا. والله ما هتوصلوا. والله ما انتم هتبلغوا حاجة من احلامكم اللي قاعدين تخططوا لها وامريكا قاعدة تخطط لها من هناك وتلقي لكم التخطيطات بتاعتها. ولا من في صدورهم الا كبرت. بطلوا كبر. حرام ده احنا شايفين
ايه اللي بيحصل في ليبيا وفي اليمن وفي سوريا؟ كان ضافر واحد من ضوافر رئيس النظام السابق. لو ربنا كان سلطه علينا شوفوا كان حصل لنا ايه. مين اللي وحفزنا ورفعنا في الدنيا كلها. وحمى السورة واسقط النزام غير ربنا. جايين النهاردة نقول ربنا ما لوش في السياسة. قال تعالى ام لهم
شرعوا لهم من الدين ما لم يأذن به الله؟ ام لهم شركاء؟ شرعوا لهم من الدين ما لم يأذن به الله. سبحان الله رئيس الجمهورية السابق قعد تلاتين سنة رئيس دولة. وقبلها حوالي عشرين سنة رئيس القوات الجوية ورئيس المدرسة الجوية
خمسين سنة ملك. خمسين سنة لو دخل طرة النهاردة ليلة واحدة. وسئل بعد غمسة واحدة في طرة يا رئيس الجمهورية. يا ملك خمسين سنة هل ذقت ملكا قط؟ هيقول لا والله يا شعب مصر. النبي قالها لنا ان اشد الناس نعما يوم القيامة لو غمس غمسة في عذاب الله يوم القيامة
قيل له ان فقت ناعما قط لقال لا والله يا رب. انتم مش خايفين من ربنا! انتم ربنا وراكم اية قدام عينيكم! مش خايفين! يا من يا من حكم الجاهلية يبغون. عايزينا نمشي ورا مين ؟ ورا فرنسا اللي حرمت الحجاب ان بنت عندها خمستاشر سنة تدخل مدرسة سنة وبحجاب حرمته
ده غير انها حرمت النقاب قانونا في الشارع ده موضوع تاني. الشرب على الراس محرم انه يتدخل به مدرسة في فرنسا. عشان لما قلت قبل كده ان الليبرالية هيخلوا النساء يخلعوا الحجاب فقالوا ايه ده انا مش عارف الليبرالية خالص. لا يا حبيبي الكلام اللي على الورق ما انتم خالفتم كل الكلام اللي على الورق. انا باتكلم على الكلام العملي. فرنسا اهي. فرنسا الكعبة
بتاعة الليبرالية في الارض اهي مانعة الحجاب مانعة الحجاب من المدارس بتعات على بنت عندها اربعتاشر سنة او تلتاشر او تلتاشر سنة سبحان الله العظيم! انتم عايزين ايه! عايزين نبقى زي امريكا! عايزين نبقى زي امريكا اللي العلاقات بين الجنسين هناك تيك اواي! واللي الاجهاض بيبدأ من سن اربعتاشر سنة! البنات تروح تجهض نفسها
واللي السروة مركزة في قلة من الشعب كله عايزين نبقى زي امريكا اللي اكبر نسبة بلطجة وجريمة في العالم كله. عايزين نبقى زي السويد اللي اكبر نسبة انتحار في العالم
عايزين نبقى زي فرنسا اللي باسم الليبرالية والتحررية مانعة الحجاب ومحاربة دين ربنا عايزاني ابقى زي مين ؟ عايزينا ما فيش اي سياسة غير الاسلام نجحت على وجه الارض يا اخوانا عبر التاريخ ولا السياسة. ولا مزهب سياسي الا فشل فشل زريع. مريع لا يوجد الا نزام واحد نجح
في تاريخ البشرية كله هو الاسلام هو دين ربنا سبحانه وتعالى عايزين توصلونا لفين ؟ يا اخوانا عايزين نستيقظ العلمانيين مرعوبين ليه ؟ الهستيريا بدأت تزيد الايام دي ليه؟ عارفين ليه يا جماعة؟ عارفين العلمانيين مرعوبين ليه؟ عارفين السبب الحقيقي سبحان الله العظيم. لما طلبوا تأجيل الانتخابات اول مرة من كزا شهر
وفعلا اتأجلت او يعني من اسابيع طويلة وفعلا اتأجلت. قلت سبحان الله! ده الانتخابات بعد عشر تيام من رمضان. يوم اتناشر تسعة. يا الهي! هو ده اللي راعبهم فاهمين ان رمضان اقوى من العلمانيين هيعملوا ايه في رمضان. ما فيش حاجة هتقدر تقاوم قوة ايقاف رمضان للامة. بعدها الامة هتخرج بعد اليقظة الرمضانية
تختار اما الاسلام واما العلمانية. الامة يا ترى هتختار ايه يا جماعة؟ سبحان الله! عشان كده هم مرعوبين. مرعوبين اللي لو عايزين تعرفوا العلمانيين مرعوبين ليه وعايزين تعرفوا الهيستيريا اللي هم فيها ده فقدوا عقولهم. والله انا يعني كنت باتكلم مع الشيخ مسعد انور في حاجة كنت عايز اعلق عليها. كاريكاتير معين قال لي
بلاش يعني خدت بنصيحتي وبلاش. انا حاسس ان خلاص فقدوا عقولهم. ما عادوش عارفين يعملوا ايه. ما عادش عندهم سيطرة على الفازهم ولا على كلماتهم. حرب راح لدين الله سبحانه وتعالى. كل ده ليه ؟ اقروا الاية دي معي وانتم تعرفوا كل ده ليه ؟ قال تعالى
شهر رمضان الذي انزل فيه القرآن هدى للناس وبينات من الهدى والفرقان يعني استنى استنى شهر ده رمضان ده شهر يا جماعة رمضان ده مش خطبة ولا درس في قناة فضائية اسلامية الناس هتسمعها واللي وتدخل من هنا وتطلع من هنا ده رمضان ده شهر. شهر فرصة للتغيير يعني فرصة ان الامة كلها تتغير في
كلية الشرطة يجيبوا الطلبة الاول يحطوهم في معسكر خمسة واربعين يوم. ليه ؟ يقول لك لازم يتعودوا على نزام جديد قبل ما يدخلوا الكلية عشان يقدروا يتحملوا الجديدة. اهو بالزبط كده رمضان ده نقلة للامة كلها. برامج التوك شو مش هتعرف تعمل فيه حاجة. الهوس الاعلامي اللي بيعملوه يلهوا الناس عن الدين. باخبار سياسية
يا مفتاح على مش هتقدر تعمل حاجة. شهر ده شهر كامل يعني الامة ممكن تتغير. رمضان من الرمد اللي هو الحرق والكوي. هيكوي الشهوات اللي في القلوب. هيكوي الامراض اللي في القلوب يعني ايه؟ يعني قلوب المسلمين هتنضف فيه. يعني ايه؟ يعني هيعرفوا يتحكموا في الناس بايه؟ هيعرفوا يبعدوا الناس عن الدين بايه؟ الذي انزل فيه القرآن
القرآن ده البداية. القرآن ده بداية كل فتح في الامة يعني رمضان ده كان البداية. يعني يا اخوانا رمضان ده كان بداية كل حاجة. بيصرفوا الوقتي مليارات عشان ضيعوها في الامة. كان بداية الخلافة اللي حكمت نص الارض. كان بداية الحضارة الاسلامية اللي عمري ما حضرها في التاريخ حصلت زيها. كان بداية التربية
الصحابة مصعب وسلمان وعمار كان بداية الفتوحات كانت بداية الغزوات. ويعني رمضان ممكن يبقى بداية تانية للامة. عشان كده مرعوبين يا اخوانا هدى للناس يعني ايه هدى؟ يعني جاي ينور للامة طريقها. جاي يعرفك على فين يا مصر؟ جاي يقول على فين يا امة الاسلام؟ على فين يا امة محمد؟ جاية
طريقنا تاني. جاي يعرفنا الطريق السليم تاني. جاي ينور لنا تاني. وبينات من الهدى والفرقان. الفرقان. يعني هييجي يعرف الفرق بين الحق والباطل هيجي يعرف الامة الفرق بين النور والضلمة. هييجي يوقظ الانوار في الامة تاني. فمن شهد منكم الشهر فليصمه. فمن
شهد شهد يعني رمضان مشاهد مشاهد بتتحفر في القلب. رمضان هيغير القلوب. رمضان مش مجرد شهر بيتعبد فيه وخلاص ده القلوب هتتغير. ودي اكبر مصيبة هم بيطلبوها. عمركم شفتم برنامج البرامج المشهورة. عامل حملة على المواقع الجنسية رغم انها مدمرة شباب الامة. انما لأ
الشباب لو فاقم هم هيضيعوا هم خلاص مش هيبقى لهم مكان. هم مصلحتهم انهم يخدروا الشباب يا جماعة. فمن شهد منكم الشهر ومن كان مريضا او على سفر فعدة من ايام اخر اسمعي بقى يريد الله بكم اليسر ولا يريد بكم
عسر بكم دية الباء دي باقي الملابسة. يعني ربنا يريد ان اليسر يبقى في كل حاجة في حياتنا. ولا يريد بكم العسر لو انتم اخترتم غير طريق ربنا وطريق ربنا. العسر هيبقى ملابس لنا في كل حاجة. الجواز بقى صعب. الرزق الحلال بقى صعب. لقمة العيش بقت صعبة. علاج الامراض بقى صعب
الالتزام ان شاب يلتزم بقى صعب يا اخوانا. يعني كل حاجة هتبقى صعبة وعسر لو بعدنا عن ربنا. يريد الله بكم اليسر ولا يريد بكم والعسر ولتكملوا العدة ولتكبروا الله. الله! ده التكبير ده بيتقال لما بننتصر في معركة. ما هو رمضان معركة بينا وبين الباطل. رمضان معركة بينا وبين ابليس
رمضان معركة بينا وبين الضلال ولتكبروا الله على ما هداكم ولعلكم تشكرون. واذا سألك عبادي عني فاني قريب يعني رمضان جاي يوصل الامة بربنا تاني رمضان جاي يوصل قلوب الامة بربنا تاني. عشان كده هم كارهين رمضان. يا اخوانا الامل الوحيد للامة في التغيير متوقف
على التغيير الداخلي على التغيير الداخلي والتغيير الداخلي ده ان الله لا يغير ما بقوم حتى يغيروا ما بانفسهم. ورمضان ده وزيفته عشان كده رمضان ده طوق نجاة عشان كده لازم نهتم برمضان ده بقى. ما دام الموضوع كده وما دام مع اقتراب رمضان الهستيريا بتاعتهم بتزيد يا عيني. وبتولع على اخرها. يبقى ربنا
الموضوع ده الهدف بتاعنا السنة دي بقى. يبقى رمضان ده الهدف بتاعنا السنة دي. عشان كده هنبدأ من اول الوقتي بازن الله سلسلة جديدة. السلسلة دي هنسميها الطريق الى رمضان
الطريق الى رمضان. هنقعد في رجب وشعبان. نتكلم ازاي نوصل لرمضان صح. ازاي نعيش رمضان صح. القضية كبيرة يا اخواننا. القضية كبيرة جدا يعني ايه واحد هييجي يقول لي يا راجل! يا راجل! انت جاي دلوقتي تقول رمضان! ده احنا لسة في اول رجب! طب تعال يوم تسعة وعشرين شعبان ولا تسعة وعشرين
ونصف شعبان انما جاي دلوقتي في اول رجب. يا اخوانا لو واحد تمانية ما كانش رمضان لو واحد تمانية كان كاس العالم ومصر فيه. كنا استعدينا قد ايه ؟ يا جماعة في
السانوية العامة لان الطلبة عرفت ان نص درجة تفرق في مستقبل الطالب. تفرق في مستقبله طول حياته. شوفوا الطلبة استعدوا لها استعداد شكله ايه اهو لو نعرف كل حسنة من رمضان هتفرق في حياتنا قد ايه. كل نور من انوار رمضان ممكن يفرق في حياة الام قد ايه. هنعرف خطورة رمضان يا اخوانا
هنعرف مدى خطورة الشهر ده الغريق لما بيجي يغرق بيقول لك ان الضربات اللي بيضربها بايده وهو بيحاول ينجو بيقول لك دي اقوى ضربات بيضربها في حياته. بتبقى اقوى الضربة منها من اقوى
ضربة ممكن يضربها في صحته ستة وتلاتين ضعف. ليه ؟ بيموت خلاص غريق. الشيطان في رجب وشعبان كده خلاص هيتسلسل. فالضربة من عشان كده رجب وشعبان ده معركة ضخمة. معركة ضخمة رجب وشعبان الشيطان بيبدأ فيهم المعركة من اجل تضييعنا في رمضان. يبدأ فيهم يورطك في معصية
يورطك في مشكلة. يورطك في ازمة ما تفوقش منها غير بعد رمضان. يا اخوانا مرة واحدة في حياتنا نستعد لابليس قبل ما يستعد لنا. مرة واحدة في نبدأ الاستعداد للفوز برمضان قبل ما هو يبدأ الاستعداد لتضييعه علينا. مرة واحدة في حياتنا نبدأ يا اخوانا ان احنا نستعد ان احنا
ناخد بتارنا من ابليس في رمضان يعني درس الليلة درس الليلة مش عن رمضان. درس الليلة عن خطورة عن خطورة عن خطورة الاستعداد في رجب وشعبان درس الليلة اساسا عن رجب وشعبان. درس الليلة يا اخوانا فكرة لو اتزرعت جوانا صدقوني هتغير فينا كتير اوي. وهتغير في الامة كتير اوي فكرة خطيرة
في غاية الاهمية الواحد ما فهمش يعني ايه رمضان غير لما فهم الفكرة داهيت قضية في غاية الخطورة. قضية الاستعداد لرمضان. قضية ان واحد رجب خلاص كأن صدمة كهربائية في الامة كلها بدأ فعليا الاستعداد الفعلي
لمعسكرات رمضان. يعني الخساير خسورنا قد ايه ؟ خسورنا قد ايه بسبب عدم الاستعداد لرمضان؟ لما النبي عليه الصلاة والسلام يقول ما من ساعة ما من ساعة تمر بابن ادم لا يذكر الله تعالى فيها الا حسر عليها يوم القيامة. لا حول ولا قوة
الا بالله. يا رب هنندم على الساعة مع الساعة اللي راحت في غير طاقتك يا رب. امال هنندم على رمضان اللي ضاع قد ايه؟ طب ضيعنا كم رمضان؟ ضيعنا كم رمضان؟ خسورنا قد ايه بسبب عدم الاستعداد قبل
ايه ده! كل سنة ناخد فتات من مائدة رمضان. كل سنة نرضى بلقمتين من المائدة الرمضانية. كل سنة ندخل رمضان صدمات اول رمضان. ولانك مش مستعد ما انتاش مستعد لصدمات اول رمضان. ايه صدمات اول رمضان؟ ييجوا فجأة يكلمونا. رمضان دخل الحمد لله. احنا فرحانين. تيجي تقرا القرآن قلبك صلب مش بيحسش
تيجي تصلي في التراويح ما فيش خشوع تيجي تفطر قاعد تاكل كانك عمرك ما كلت قبل كده تتقل ما تعرفش تعمل حاجة طول الليل. صدمات اول رمضان صدمات كل لو ركزت في النهار في العبادة الليل يضيع عليك. لو ركزت في القيام تاني يوم الصلوات بتاعة النهارده بتضيع عليك. صدمات اخر رمضان اول ما يبدأ قلبك
اول ما تبدأ عينك تنزل منها الدموع اول ما تبدأ تحس بعظمة ربنا. اول ما تبدأ ترتبط بالقرآن يكون هلال شوال على الابواب ويضيع رمضان صدمات بعد رمضان. انا في رمضان قمت وصمت من اول يوم العيد. تلاقي كل ده راح. طب ليه؟ او اول اسبوع ليه؟ لانه وضع
معارض ما كتش مأسس له من قبل كده لانك عامل زي اللي بنى عمارة من غير اساس. يا اخوانا رمي الاساس في رجب وشعبان. رمضان تعلي عمارة زي ما انت عايز تبقى عليت على اساس. تخرج من رمضان عمارتك صلبة مش هتقع. انما رمضان بنيت عمارة ما لهاش اساس اصلا. قيام على لا شيء
في قيام قبل كده صيام على لا شيء. ما كانش فيه صيام قبل كده. العمارة دي مع اول انشغالات دنيوية هتقع. يا اخواننا لازم نرمي الاساس في رجب وشعبان نعلي البيت بتاعنا في رمضان بازن الله سبحانه وتعالى صدمات. انا فاكر زمان كان الواحد يستقبل رمضان يبكي. ليه؟ عامل زي الطالب اللي نايم صحي على الامتحان
طب انا ادخل الامتحان اعمل ايه ؟ طب هاجاوب في ايه اصلا؟ ده انا ما استعدتش. ورمضان معدي الواحد يبكي ليه ؟ رمضان خلص وانا ما اتغيرتش. عمر ما واحد قدر يستفيد من رمضان الا لما فعلا يعني ربنا بصرني بفضل الله سبحانه وتعالى بمبدأ الاستعداد لرمضان. الاستعداد لرمضان
يعني ايه انك تستعد لما الواحد بدأ يستعد؟ ايوة لأ تبقى عامل زي اللي سخن وبعد كده نزل الملعب ده وضع تاني خالص. انما احنا الوقتي عاملين بالزبط زي اللي اللي
ما بيشيلش اكتر من عشرة كيلو وداخل مسابقة بعد شهرين حمل متين وخمسين كيلو اثقال. يقول لك انا عارف انا ان شاء الله بس اما يتحط قدامي هشيلهم يا ابني ازاي
يا ابني انت بتضحك على نفسك. اللي ما هوش قادر الوقتي وما هيش قادرة الوقتي تقرأ نص ساعة قرآن. هتقعد تلاتين يوم تقرا القرآن ازاي؟ يا جماعة نفوق يا اخوانا. نبقى صادقين
انفسنا. عاملين زي لعيب ما بيقدرش يجيب ربع ساعة في الملعب. ويقول لك ان شاء الله هجيب الساعة ونص لما انزل مباراة الكاس. هتجيبها ازاي؟ ما انا اول ما اشوف المتفرجين بقى والناس هصحوا
هتسخن فين يا ابني مش من السخونية ما هياش بالحماس يا اخواننا يا جماعة انا عايز اقول لكم ان اكبر سبب لتضييع رمضان هو عدم الاستعداد. يعني عايز اقول ايه؟ عايز اقول ان لازم نفهم يعني ايه رمضان؟ رمضان من اجمل
ما قرأت رمضان ليس عصا سحرية. رمضان ليس عصا سحرية. اول ما هييجي القلب اللي كان قاسي طول السنة هيرق منين اللي ما نزلش منها ده معها والقرآن اللي ما كنتش بتحس به فجأة هتعيط منه يا اخوانا ده تصور يا اخواننا ده مش تصور حقيقي. رمضان اوعى تفتكر
ان القلب اللي انت داخل به رمضان ده بزنوب حداشر شهر. وغفلة حداشر شهر. وكسل حداشر شهر ومعاصي ونكت سودا على القلب من حداشر شهر. اوعى تفتكر هتدخل رمضان بده بقى هتحصد الحسنات حصدا وتحصد النياشين التعبدية حصدا. يا جماعة لازم يبقى عندنا تصور واقعي. اكتر من كده
رجب وشعبان ده درس النهاردة رجب وشعبان ايه رجب وشعبان الكلمة اللي هي المحور الاساسي بتاع الدرس بتاع الليلة والمحور بتاع الورقة اللي هنتكلم معنا في الاخر بازن الله ننقل لنا
نفسي انها توصل لايد كل انسان. توصل لايد كل واحد وواحدة في الامة كلها بازن الله سبحانه وتعالى. لان الورقة دي اللي هي برنامج عملت رجب وشعبان ديت في غاية الخطورة ان الامة تنتبه يعني ايه رجب وشعبان. اسمعوا الكلمة دي بتاعة بتاعة احد السلف كلمة دهب دهب. قال يعني ذلك العالم
العالم رجب اسمع رجب شهر البذر كأنك بترمي بزور في الارض كده بس وشعبان شهر السقيا. انت بقى بتروي البزور دي ورمضان شهر الحصاد يا اخوانا رمضان مش شهر المجاهدة. احنا كل سنة ييجي رمضان نقعد نجاهد اسبوع ونفطر اسبوع ونحاول رمضان بيضيع يا اخوانا في المجاهدة رمضان شهر حصاد
مش شهر لسة هتزرع. اللي عايز يجني رمضان لازم يزرع من رجب وشعبان يعني ايه ؟ يعني كل ما تريد ان تحصده في رمضان يجب ان تزرعه في رجب وشعبان. تاني رجب شهر البزر تبزر بقى ايات القرآن في قلبك وبداية العبادات. وشعبان
سقيا تبدأ بقى ترويه اكتر فيبدأ قلبك يبقى جنة. على رمضان ورمضان شهر الحصاد بقى. تجني السمار في رمضان. عايزين نستوعب عايزين ننزل ويندوز جديد لرجب وشعبان. عايزين نعيد تعريف يعني ايه رجب وشعبان؟ يا جماعة ده يعني حتى اهل الكورة عارفينها يقول لك معسكر ما قبل المباراة يعني ايه
المعسكر ده يعني جيش ده كلمة جيش اصلا. يعني جهاد يعني عرفوا ان الجهاد مش الماتش الماتش ده محصلة الجهاد بتاع الاستعداد. الجهاد هو الاستعداد. اللي عايزة تفوز برمضان. اللي عايز يفوز برمضان. انا مش عايزك تزعل. انا مش عايزك تزعلي لما بتشوفي
صحباتك وغيرك بيختموا كل تلات اربع تيام مرة القرآن. انا مش عايزك تزعل لما تلاقي اللي على يمينك ولا على شمالك بيعيطوا في رمضان وقلوبهم رقيقة لانهم صوامين القوامين اصلا وانت قلبك جامد. انا مش عايزك تزعل يوم القيامة لما تلاقي اللي فازوا في رمضان داخلين من جنة الريان وممنوع ممنوع حد تاني يدخل
معهم غير اللي اجتهد في رمضان. انا مش عايزك تبقى رجب وشعبان بالنسبة لنا احلام يقظة يا جماعة. ايوة بس لما ييجي رمضان يا سلام ده انا هاقطع سجاجيد الصلاة
يا اخوانا الكلام ده وهم يا اخواننا يا اخوانا ينفع اجي لطالب في السانوية العامة امتحان واحد تمانية. اقول له استعد تسعة وعشرين سبعة! ده كلام! اشمعنى في الدنيا! فاهمين الموضوع ده كويس جدا. وعارفين الموضوع ده كويس
اشمعنى انما في الاخرة مش كده ؟ زي ما قلت لكم اللي بيعدي بالبي ام كفاءة سبعة جنب اللي راكب الهامر يبص له كده اه هي دي الناس اللي عايشة
هي دي الناس اللي عايشة في الدنيا. انما في الدين في الدين راضيين باقل اقل من القليل كمان. يا جماعة فكرتنا عن رجب وشعبان يجب ان تتغير. دي البزر الحقيقي لو انت عايز تجني نياشين رمضان الهائلة وسوابات رمضان الهائلة. انما عايز تضيع رمضان انت حر بقى. يبقى انت فاهم من كويس جدا
اكبر سبب لضياع رمضان اصل رمضان ده اخطر مما نتخيل ده ربنا سماه اياما معدودات. يعني ايه؟ زي المباراة دقائق معدودات هي دقيقة. الجون بييجي في نص دقيقة رمضان الليلة اللي تضيع منه بدعوة مستجابة راحت. دي فرصة للفردوس الاعلى راحت. بفرصة للعتق من النار راحت. رمضان غالي. لازم تكون متدرب
قبلها كويس جدا سيدنا انس لما بيقول واهن لريح الجنة اني لاجد ريح الجنة دون احد. انا باقول لكم وهن لريح الجنة. اني لاجد ريح الجنة دون رجب وشعبان دون رجب وشعبان. يا جماعة مرة ننتصر على ابليس. مرة نستعد له قبل ما يستعد لنا. ابليس هيبدأ المعركة اهي. معركة تضييع
رمضان علينا من دلوقتي يا اخوانا انا عايزكم تتخيلوا منزر استوديوهات مدينة الانتاج اللي بتمسل التمسيليات في رجب وشعبان شكلها ايه ؟ يا نهار ابيض! نار زي النحلة ليه! طب احنا يعني هم عارفين قيمة رمضان واحنا مش عارفين قيمة رمضان! بالنسبة لنا
رمضان بالنسبة لنا جنة فردوس اعلى الفردوس اعلى بازن الله سبحانه وتعالى. منزر السفن اللي جاية من الصين الوقتي على مصر بتشحن عدد الشيشة وعدد القهاوي عشان الخيمة الرمضانية في رمضان نشاطها شكله ايه في رجب وشعبان. احنا الوقتي اللي مش نشاط في رجب وشعبان
عايزين ننشط يا جماعة. عايزين نعرف يعني ايه ان احنا لازم نرمي الاساس في رجب وشعبان عشان نعلي العمارة في رمضان عشان بعد رمضان بازن الله سبحانه وتعالى خلاص العمارة بقت سابتة. غير ما ناخدش صدمات يوم القيامة. ما ناخدش صدمات يوم القيامة. لما نلاقي سواب رمضان. الخطير راح مننا
يعني للاسف الشديد ما قدرناش نعرف رمضان ده كان خطورته قد ايه؟ يعني انا عايزك تعرف سواب العبادة في رجب وشعبان اصلا. يا جماعة لما النبي عليه الصلاة والسلام بنتكلم عن شعبان قال لك ايه؟ قال لك ذاك شهر يغفل عنه الناس. ما حدش داري بالمواسم دي. المواسم دي الناس مش داريانها
يغفل عنه الناس بين رجب ورمضان. يعني النبي يقول لك رجب رجب الناس عارفة فضله. طبعا ما لناش دعوة بالبدع اللي بتتعمل فيه. ورمضان الناس عارفة فضله شعبان بيضيع بقى في النص. فالنبي عليه الصلاة والسلام لما قال لك يغفل عنه الناس يعني ايه ؟ اللي بيعبد ربنا في المواسم دي بقى اللي ما حدش واخد باله منها. سوابه بيبقى مضاعف اكتر. ليه ؟ لان
كل الناس في وادي وهو في وادي زي حديس النبي عليه الصلاة والسلام ثلاثة يحبهم الله. ثلاثة يحبهم الله. واحد منهم ايه؟ ورجل كان في سرية. طالع يجاهد في سبيل الله. فلقي العدو
فهزموا اتهزموا لما قابلوا عدو اتهزموا واقبل بصدره اقبل بصدره في الجهاد دخل يجاهد لوحده. لوحده اما يقتل واما يفتح له. طب اشمعنى ده ربنا حبه؟ لان كل الناس فكرت في نفسها. وهو فكر في صلاة
ربنا وعلاقته بربنا وفي دين ربنا سبحانه وتعالى. مين الوقتي في رجب وشعبان اللي هيفكر بالطريقة ديت يا جماعة. يا اخوانا رمضان ده امتحان. عارفين بيعمل مسلسل لرمضان عارف ان التلاتين حلقة تلاتين امتحان. قاعد هيتجنن في الاستعداد. اشمعنى احنا مش كده! زي طالب السانوية العامة اللي عارف ان نص درجة
تجيبوا كلية اللي نفسه فيها ونص درجة تخليه يسافر برة مصر اصلا يدور على كلية يدخل فيها برة مصر يا جماعة عايزين نستعد لرمضان زي بتاع كاس العالم كده وهو بيستعد لكاس العالم. عايزين استعداد حقيقي ليه؟ لان رمضان امتحان. والامتحان بعده تقدير وبعده
وجوايز رمضان بعده استعمال بعده جوائز. بعده عطاءات من ربنا. رمضان حسب تصورنا عن رمضان. على حسب فهمنا يعني ايه استعداد. ما هو الوقت اللي برمضان ده حاجة كده ايه فرحة الحمد لله بقى هو مش عارف يعني ايه رمضان اصلا. عشان كده اللي باقوله لك وباقوله لك الوقتي ان عمرنا ما هنعرف يعني ايه استعداد
رمضان الا لو عرفنا ايه خطورة رمضان زي الواحد لما كان يروح عمرة يروح العمرة بقى فنقعد نستعد ونجيب شرايط العمرة وكتب العمرة وايات العمرة ونزاكر عمرة ده احنا رايحين فرصة عمر رايحين عايزين نعمل عمرة لقلوبنا ونغير حياتنا ودعوات عند الحرم تروح هناك تلاقي واحد جايب مراته وجايبين
عيلة وجايبين العيال وقاعدين سهرانين من العشاء للفجر في الحرم جايبين قاعدين ياكلوا وقاعدين يشربوا شاي ايه يا اخوانا ده! هو هو ده لو انا جيت اقول له استعد للعمرة هيقول لي
يعني ايه استعد للعمرة؟ هو ما هوش عارف يعني ايه عمرة اصلا. هي العمرة بالنسبة له ان انا رايح اشم هوا جنب الكعبة. واعمل شوبينج من مولات الحرم وفي الاخر اعمل خناقة في المطار وانا
اروح بلدي عشان البضايع اللي انا جبتها اتقل من الميزان بتاع الطيارة. هو ده رمضان بالنسبة له. هو ده العمرة بالنسبة له. لو رمضان بالنسبة لك كده مش هتعرف يعني ايه
انما لو رمضان بالنسبة لك انت عارف انه اكبر نقلة في حياتك. اكبر موسم تغيير للامة وبالزات رمضان ده هو. رمضان ده اهو بعده مصر هتختار اختيار هيحدد الدستور بتاعها بازن الله. مصر هتختار اختيار يا هيزق البلد دي ان شاء الله للفردوس الاعلى يا اما هيرجعنا وهينكسنا تاني
عشان كده رمضان ده خطير. عشان كده الواحد يتمنى ان الدعاة في رمضان دهو يعني ما نسافرش عمرات يا اخواننا في رمضان ده. النبي ياما ياما حرم نفسه من عليه الصلاة والسلام
ياما جه على نفسه اقصد في عدم الزهاب للكعبة وكان يقدر يحج كل سنة بعد فتحها. وكان يقدر يعتمر كل شهرين بعد فتحات. ولكن النبي عليه الصلاة والسلام ده مهم الدعوة. مهم
دلوقتي الام محتاجانا الوقتي. لو هتسافر عمرة اسافر لك كزا يوم بسرعة وترجع. لله لوجه الله. استنانا برسول الله صلى الله عليه وسلم رمضان يا جماعة. رمضان ده قطر. هييجي اللي واقف وجاهز هو اللي هيركب. اللي مش واقف هيروح عليه. رمضان ده يعني الواحد ساعات بيحس ان اتنين كده دخلوا
ورمضان واحد رمضان بالنسبة له زي اسانسير قاعد يطلع يطلع. تلاتين يوم قاعد يطلع في المدارج الى الله. وواحد تاني يا عيني عامل زي عنده تعبان وقاعد سلمة سلمة طالع عينيه. ده اللي استعد وده اللي ما استعدش. ده انطلاق اللي استعد وده معاناة اللي ما استعدش في رمضان. ازاي يعني
يعني تلاقي ده قلبه بيلقط اول ما الامام يقول الحمد لله رب العالمين. يبدأ يبكي. وده التراويح تخلص وهو سرحان ما هوش داري. وقاعد يا عيني طول ما هو سرحان طول الصلاة. استغفر الله
اعوذ بالله من الشيطان الرجيم وبعد كده يسرح تاني. اعوز بالله من الشيطان الرجيم قاعد يا عيني وش اللي على شماله اتبهدل. من كتر ما هو قاعد يستعيز بالله الشيطان الرجيم. وده مش التفل على السنة اصلا هو تعبان ما هوش عارف يعمل ايه
واحد كان على باب الجنة اول ما ابواب الجنة اتفتحت في رمضان دخل وعاش رمضان في الجنة. وواحد ما يعرفش حاجة عن الكلام ده اصلا. لان هو اصلا بينه وبين الباب الجنة
حواجز قعد في رمضان يجري عشان يعديها. اما جه لي نهاية رمضان كان خلاص رمضان خلص. وهو ما لحقش يوصل لباب الجنة. يدوبك شم ريحة الجنة كده رمضان يا اخوانا رمضان ده طوق نجاة لكل اخت بدأ التزامها يقل كل اخ بدأ قلبه يتغير لكل واحد فتن بالدنيا لكل شاب عايز يقرب
من ربنا لكل بنت نفسها ربنا يرضى عنها. رمضان ده طوق نجاة. اخيرا هنلاقي صحبة تساعدنا في الطاعة. اخيرا هنلاقي جو طاهر ونوراني نعبد ربنا فيه اخيرا هنلاقي موسم حسنات مضاعفة اخيرا يا اخواننا. اخيرا ما ينفعش نضيع الفرصة دي ابدا. ابدا طوق النجاة العظيم ده هو
رمضان عامل زي يعني يعني زي ما بقول لكم طوق نجاة. رمضان اخطر من كده والله. والله اخطر واعظم واجل من هزا لازم نستعد. ما ينفعش نضيع الفرصة دي ما ينفعش نتوهم ان ان الموسم الحصاد
هو فيه واحد بيحصد بس ؟ ده عقل يعني ممكن تروح لواحد فلاح تقول له انزل احصد بس. هيقول لك يا ابني انا ما زرعتش وما حرستش وما روتش وما تعهدتش يا اخوانا. يا اخواننا قلوبنا تعبانة
تعبانة نزر الفجأة والتبرج والمواقع والقنوات والاغاني الاخ الملتزم دلوقتي الهارد ديسك اللي جواه يكفي مصايب بلد. لوحده ده من نظري الفجأة بس. يا جماعة القلوب دلوقتي مليانة. مليانة هموم هتدخل بقلبك ده رمضان كده ازاي؟ طب اغسله. طب لين كده قبل رمضان تلين
بحيس انك تدخل رمضان وانت ايه وانت فعلا مستعد لرمضان فرصة فرصة انه يبقى ضربة قاضية على كل معاصي السر في حياتنا. ولكن لو انت بدأت تسيبها من رجب وشعبان يبقى ضربة قاضية بقى في رمضان. فرصة انما هتيجي في رمضان هتقع في معصية
هتزعل وهتقعد اسبوع محبط وهتقعد فترة زعلان انما خلي الكلام ده كله من قبل رمضان. عالج عالج الحاجات دي من قبل رمضان. رمضان فرصة ان احنا ترمي اساس ونعلي في رمضان. رمضان فرصة ان احنا يعني لما باسمع حديس النبي عليه الصلاة والسلام. الحديس العزيم العزيم بتاع النبي عليه الصلاة والسلام. اللي انا باحبه
تحس ان معناه استعدوا لرمضان. استعدوا لرمضان. استعدوا لرمضان. حديس ايه؟ وفتحت ازا كان اول ليلة من رمضان. النبي عليه الصلاة والسلام بيوصف التغيرات الكونية بتحصل فبيقول ايه وفتحت ابواب الجنة فلا يغلق منها باب. طب مال ده بالاستعداد لرمضان؟ ده النبي بيقول فتحت
الجنة يا جماعة ده الكلمة ديت تهيج اشواقنا وتلهب قلوبنا على الاستعداد لرمضان ليه ؟ عشان الجنة لو انا الوقتي انت واحد من سكان القاهرة قلت لك بكرة الصبح هتفتح ابواب بنوك اسكندرية
لا يغلق منها باب واللي عايز يدخل ياخد اي اموال يدخل. بالله عليك هتعمل ايه ؟ قبل ما اكمل الكلمة هتنزل تركب عربيتك وتطير ليه ؟ عشان ابقى اول واحد واقف على الباب اول ما يتفتح الباب
ادخل واجيب الكنوز بقى ما هو ده المعنى. هو ده المعنى. فتحت ابواب الجنة بس انا بعيد استفدت ايه؟ شميت ريحتها. فتحت ابواب الجنة وانا على بابها. ده لو ابواب بنوك شوفوا هنعمل ايه. ابواب الجنة انا على بابها ادخل اجيب كنوز على كنوز. على كنوز ادخل بقى انهل من كنوز الجنات التمانية
قل انها الوحش واحصد واعبي من كنوزها انما انا بيني وبين ابواب الجنة شوية معاصي السر وشوية معاصي علن ومشاكل قلبية وفتور وبقالي قد ايه شو بقى لي قد ايه ما قمتش وهصوم اول يوم ولا يومين في رمضان هادوخ وخلاص هتبقى على قد الصيام وتراويح وانا تلت تربع دماغي مش معايا يا جماعة طب ده ده رمضان
رمضان فكرة الاستعداد دي ده ربنا بيقول لك واذن في الناس بالحج يأتوك رجالا يعني على رجليهم وعلى كل ضامر اللي هو يأتينا من كل فج عميق. قال لك ضامر اللي هو الحصان اللي صاحبه عارف انه هييجي من الصين لمكة مسلا ده حصان. فقعد يجوعه ويجوعه لحد ما الوسط بتاعه ضمر. فده اللي يقدر ينطلق
مسافات طويلة جدا يعني ايه؟ يعني ربنا بيقول لك اللي هيقطع مسافة طويلة لازم يستعد. هو استعد انه دمر جواده. عشان يقدر يقطع به. دمر جوادك في رمضان رمضان رحلة طويلة. دمري جوادك قبل رمضان. الحق استعد لزلك الشهر العظيم
يا اخوانا لازم نعرف يعني ايه يعني ايه الاستعداد لرمضان؟ يعني ايه ولو ارادوا الخروج لاعدوا له عدة لاعدوا له عدة ولو ارادوا رمضان لاعدوا له عدة. اللي عايز رمضان لازم يستعد فيه قراءة تانية لا يعد له عدة. عدة يعني ايه؟ الالات
استعداد بقى بالاسلحة ما انت داخل معركة. طيب فيه قراءة تانية لاعدوا له عدة. عدة يعني انا مسافر تلاتين يوم لازم اخد اكل تلاتين يوم. انت دلوقتي معك زات قلبي
تلاتين يوم! انت دلوقتي بتقدر تقرا قرآن ساعة! انت بتقدري دلوقتي تصلي ساعتين على بعض ساعة نص ساعة انت الوقتي صلاة الجماعة نفسها او صلاة الفرض نفسها احنا بنفصل بعد قد ايه الخشوع بتاعنا. يا جماعة ده احنا عايزين اصلاحات
اصلاحات واصلاحات قبل رمضان يا دوبك نلحق ده شهرين ده ده اللي هو الدورة المخففة اللي عايز يستعد بقى يبقى زي السلف. كانوا بيدعوا ربنا ببلاغ رمضان من قبلها بست
ده موضوع تاني بقى ده استعداد السلف بقى. ده اللي عايز يبقى مع الناس دي. انما بتاعنا احنا الغلابة احنا استعداد بنقول قبلها بشهرين بس قبلها بشهرين يعني المراجعات النهائية
والا عمركم شفتم طالب. عمركم شفتم طالب بيجي الطالب. اه ممكن الطالب ييجي في قبل الامتحان يزاكر قبلها بايام وخلاص وينجح صح. بس عمركم شفتم واحد بيعمل كده وبيطلع من الاوائل؟ لا يمكن. عمركم شفتم واحد بيعمل كده وبيجيب تقدير؟ لا يمكن
هو ده بالزبط يا اخواننا رمضان عايز تبدأ تستعد بقى تمانية وعشرين شعبان انت حر. بس انت حر ده انت بتنشن بقى على مقبول وخلاص. ربنا يجعلنا من المقبولين. فيه ناس تانية اشد بقى
يعني ايه ؟ لأ مش في رمضان كمان. العشرة الاواخر. واحد بقى ينشن اكتر ، الوتر بتاع العشرة الاواخر واحد بقى نشانج اكتر يقول لك ليلة سبعة وعشرين. يا اخوانا بقى اخطف واجري باتعامل مع ربنا بمنطق ان ليلة هاعوض بقى تلتمية خمسة وستين ليلة. ازاي يا جماعة
يا جماعة ده مش رمضان. رمضان اقل من هزا. واعظم من هزا. امتى القلوب حضرتك هعزم ربنا بقى. والله العظيم هزا الكلام اللي بقوله هيقدر لما القلوب تعظم الجنة. هتعرف يعني ما هو رمضان يساوي الجنة. رمضان يساوي ابواب الجنة كلها. لو القلوب عظمت الدار الاخرة. لو قلوب الامة رجعت تاني. لو قلوب الشباب
نرجع تاني حلمها هو الوصول الى الله والجنة ورضا ربنا. والحسنات وقناطير الحسنات ساعتها ساعتها فعلا هنبقى ساعتها فعلا يا اخواننا اعرف يعني ايه رمضان انما الوقتي كده هنعرف رمضان ازاي؟ انا عايز اقول لك رمضان لما الامة كانت بتعيشه صح. كان رمضان شكله ايه؟ يعني ايه؟ اه هتقول لي بقى ان رمضان
تصرف عين جالوت وانت صرف حطين وانت صرف بدر. لا لا لا انا مش هقول لك رمضان عملنا فيه الحاجات دي. ليه؟ النقطة الحقيقية مش ان انا اقول لك رمضان
في ايه؟ امال ايه؟ ان انا اقول لك شوال عملنا فيه ايه. طب اشمعنى؟ لان شوال ده انجازات الامة فيه هي سمرة رمضان. فتعرف بقى لما الامة كان رمضان عندها صح كان شوال عندها شكله ايه. ده حتى شوال في صحيح مسلم يعني من الهدي ان يبقى شهر الجواز. السيدة عائشة كانت تزوج يعني
نساءها في شوال وتقول ان هزا يعني ايه استنانا بالنبي عليه الصلاة والسلام ليه ؟ عشان بعد بعد رمضان ده يا جماعة شوال ده المفروض شهر الافراح بقى خلاص. احنا تعبنا واجتهدنا وربنا مش هيخزينا. بعد شوال ابدا. بعد رمضان ابدا
بعد رمضان هقول لك ايه معجزات ما بعد رمضان. غزوة حنين كانت في رمضان اللي الحصى النبي عليه الصلاة والسلام رماه. والحصى راح لعنون وما رحش لعيون المؤمنين. يعني الحسق قاتل معنا. رمضان ده شهر المعجزات. شوال ده شهر المعجزات. بعد رمضان. حصل لنا معجزات. بعد رمضان
فتوحات القادسية كانت في شوال. بعد رمضان الامة خرجت شكلها ايه؟ الاحزاب اشد غزوة على الاسلام كله كانت في شوال. سبات ما بعد رمضان بطولات ما بعد رمضان حمراء الاسد اللي كانت بعد غزوة احد اللي المسلمين مقطعين من الجراح وقاموا يقاتلوا مع النبي عليه الصلاة والسلام كانت بعد رمضان. احد اللي حصل فيها
تضحيات مهولة من اجل النبي عليه الصلاة والسلام. كانت بعد رمضان. غزوة دينه قينقاع. اللي المسلمين قاتلوا اليهود عشان حجاب امرأة مسلمة. اللي حصل فيه تعظيم حرمات بقى بعد رمضان. رمضان بييجي بيحيي القلوب. رمضان بييجي بييجي بمعية ربنا. رمضان بييجي بالفتوحات والمعجزات والكرامات
عطاءات من ربنا سبحانه وتعالى. ده بعد رمضان نضيعه ازاي؟ لما باسمع حديس النبي عليه الصلاة والسلام لما قبل غزوة بدر قال للصحابة قوموا الى جنة عرضها السماوات والارض. انا بحس بالاحساس ده في رمضان واحنا بنقول لكم يا اخوانا وبنقول لنفسنا قبلكم قوموا
الى جنة عرضها السماوات والارض. انا باقول الكلام ده لنفسي باقوله لكم. وباقول الكلام ده لاخواني الدعاء قبل ما باقوله لكم لان احنا ساعات بنكلم الناس يعني فيه فرق بين الممسل فلان الفلاني اللي مسل هارون الرشيد وبين هارون الرشيد نفسه احنا مش عايزين نمسل دين. احنا عايزين نعيش دين. احنا عايزين نتكلم في الدين واللي بيتكلم اول
كل واحد يطبق واول واحد يعيش المعاني ديت قبل اللي بيسمع. عايزين يا اخوانا نرجع لدين ربنا سبحانه وتعالى تاني وطوق النجاة جه. والفرصة جت مرة اخرى يعني يعني لما الرؤية بتاعة الاتنين اللي ماتوا آآ رؤيا حديس صحيح عن النبي عليه الصلاة والسلام الاتنين اللي ماتوا من الصحابة واحد منهم
يعني عبدالرحمن بن عوف شاف رؤية ان واحد دخل الجنة قبل واحد اللي دخل متأخر ده شهيد. فتعجبوا الرسول عليه الصلاة والسلام قال لهم الم يدرك رمضان بعده؟ ويصوم ده ده ادرك رمضان يا جماعة. يعني رمضان ده لو
بس ما بين واحد وواحد درجة في الجنة الدرجة في الجنة زي الفرق بين السما والارض يعني رمضان يرفعك زي الفرق بين السما والارض حاجة بسيطة ما هياش حاجة قليلة عايزين نستشعر يعني ايه عظمة رمضان اللي بيستهتر برمضان عامل زي واحد عنده فندق قدام الحرم المكي
جه في موسم الحج وقفله. يا نهار ابيض! امال هيكسب امتى ؟ هيكسب امتى ده التاكسي عند الحرم في الايام العادية بتلاتة ريال؟ ايام رمضان بميت ريال هو ده فترة المكسب كلها. اومال هيكسب امتى ؟ يا اخوانا عايزين يعني
نستعد لرمضان. فعلا ولو ارادوا رمضان لاعدوا له عدة. انا مش عايز الوقت يتسحب مننا. لان كان فيه حاجات كتير. انا كنت عايز يعني اكلمكم فيها. ولكن حتى لا صاحب الوقت يعني لان الواحد دايما بيحرص بالزات في المواسم الخطيرة اللي بيبقى الناس مش واخدة بالهم منها. زي موسم رجب وشعبان كده
زي موسم العشرة الاوائل من ذي الحجة كده بس لما ان ربنا يحينا ويجي لنا لهم. فعملنا ورقة بفضل الله يعني اسمها يعني يعني برنامج عملي في رجب وشعبان اللي هي
ولو ارادوا رمضان لاعدوا له عدة وعملناها معسكرات ما قبل رمضان. يعني الورقة دي يا اخوانا بازن الله سبحانه وتعالى يعني من الورقات اللي يعني الواحد نفسه بازن لان كل واحد في الامة يستفيد منها. ورق فكرتها بسيطة ولكن جميلة. فكرتها هنعمل ايه في رجب وشعبان؟ كلام عملي بقى. كلام عملي هنعمل ايه في رجب وشعب
هنستعد ازاي ؟ الورقة بادئة يعني بحاجات بسيطة بافكار بسيطة. يعني يعني فكرة الحديس النبي عليه الصلاة والسلام ما من ساعة تمر باب ادم لا يذكر الله تعالى فيها الا حسر عليها يوم القيامة. ازا كنت هتندم على الساعة الندم ده امال هتندم على شهر زي رمضان قد ايه؟ بس رمضان ما هواش عصا سحرية
لازم وركزت فيها على كلمة ان رجب شهر البزر وشعبان شهر السقيا ورمضان شهر الحصاد. يعني كل ما تريد ان في رمضان يجب ان تزرعه في رجب وشعبان. ده ده المنطق بتاعنا. يعني الورق عبارة عن معسكرات ما قبل رمضان. خلونا زي اهل الكورة
خلونا ازي اهل الكورة في الاستعداد. معسكرات ما قبل رمضان. اول معسكر من المعسكرات اتكلمنا عنه معسكر الصيام. لازم في رجب وشعبان. لازم نصوم يا اخواننا. لازم نصوم عاملين جدوى هتلاقوه برضه على يعني صفحة الفيسبوك بازن الله سبحانه وتعالى. يعني جدول هنعمل خطة كده مع بعض جداول محاسبة ونتابع بعض فيها. انما خلونا في الورقة بتاعة البرنامج العملي
اللي انا بعلن عنها دلوقتي معسكر الصيام ايه معسكر الصيام؟ اكبر سبب لضياع رمضان كل سنة؟ الاجهاد بتاع الصيام. الجهاد الصيام مش متعود عليه. طب ما نتعود عليه. عشان ننطلق قبل كده ان شاء الله
اتعود من الوقتي. يا سيدي يوم في الاسبوع اتنين وخميس اللي تقدر عليه. في هزه المواسم العظيمة. بعد كده في معسكر القيام. يعني ايه معسكر القيام؟ معسكر قيام الليل يعني يعني
يعني زي ما قلت لكم ما ينفعش نبني على الهوا. انا ما باقومش ليل اصلا. لو صليت باربع تجزاء كل ليلة في رمضان. بعد رمضان هيروحوا. انا عايز ولو نص ساعة
كل ليلة في اي وقت من الليل اساس نعلي عليه يا اخوانا. انما ان ما فيش اساس خالص هنعلي على ايه؟ ده ربنا بيقول ومن الليل فتهجد به الوجود اللي هو النوم والتهجد ازالة النوم. يعني كفاية نوم بقى. كفاية نوم خلاص رمضان قرب اهو. كفاية نوم. بعد كده المعسكر
باقول لكم ولو نص ساعة انا عارف ان يعني فيه ناس بتبص للورق بتاعنا يقول لك ايه ده! انتم عايزين كل ده ازاي! لأ ده كلام عالي. طبق حاجة حاجة انت ممكن بعمل تدخل الفردوس الاعلى. ان ربنا سبحانه وتعالى يتقبله. طبق حاجة. انا مش باقول لك كله انما اللي تقدر عليه. معسكر التوبة والاستغفار خطير جدا
يا جماعة رمضان ده فتح. انا هانتظر فتح هادخل بزنوبي دي وصحيفتي دي. انتزر فتحة على ايه؟ لازم ادخل رمضان وانا ما عنديش زنوب تمنعني عن الطاعة. ما عنديش زنوب تمنع فتوحات ربنا سبحانه وتعالى علي. رمضان ده اعظم فتح
يبقى لازم دلوقتي نفكر يعني ايه التوبة والاستغفار؟ يعني ايه ان احنا نستغفر ربنا انها تبقى لازمة على لساننا؟ استغفر الله العظيم واتوب اليه نبدأ بقى نبدأ نفوت بقى نبدأ نستيقظ من معسكرات معسكر الدعاء. يعني ايه معسكر الدعاء؟ الوقت ما بين الاذان والاقامة الكنز ده الخمس كنوز اليومية اللي احنا بنضيعها ده ايه
الوقت المستجاب الدعاء ده وما بين كل ادان واقامة. يعني المفروض انك انت اول ما تسمع الله اكبر تجري على الجامع ليه؟ عشان تلحق لك عشر دقايق من الوقت ده تدعي ربنا سبحانه وتعالى
عشر دقايق مزاكرة وانتم في ايام الامتحانات هتفرق معك ايه؟ عشر دقايق تجارة يا اي راجل اعمال بيسمعنا هتفرق معك ايه؟ انما عشر دقايق دعاء هتغير حياتك دنيتك واخرتك. عايزين نستيقظ يا اخواننا معسكر الدعاء. نتدرب من الوقت ده جهاد. معسكر ده يعني جهاد
معسكر الصلاة يعني ايه معسكر الصلاة؟ دي اخطر قضية في حياتك. ما ينفعش ان انا اجي اقول هنستعد للصلاة عشان رمضان. انت هتستعد للصلاة دي لانها اخطر عمل انت هتقابل به ربنا. عشان كده انا قضية لا
تتعلق برمضان او غير رمضان ده قضية العمر انا الوقتي بس انا هاستغل الفرصة ان انا ابدأ بقى اتشحن على الصلاة. هاستغل الفرصة ان انا ابدأ احل مشاكلي فيها. يا جماعة نواجه مشاكلنا. بقى معقولة خشوع يضيع في
الصلاة وانا ما باقدمش ولا باخر! معقولة انا مطعون في اهم عبادة وصلة بيني وبين ربنا. وانا بتناسى وبتغافل وبتجاهل! امال بتفوق ليه ؟ امال هاواجه ايه ؟ معسكر الصلاة يعني في الورقة دي كاتبين لكم اسم سلسلة الشيخ مشاري خراز موجود على كل مواقع النت طبعا اللي هي يعني يعني
لي له سلسلة اللي هي عن الخشوع في الصلاة عن الخشوع في الصلاة. ربع ساعة الحلقة يعني حاجة وعشرين حلقة ربع ساعة. حاجة خفيفة. تسمعها كده وكل حلقة تجدد لك معنى من معاني الصلاة. لو عشر تيام
وعشرين يوم راحوا منك الوقتي في اصلاح خشوعك. مش خسارة انما في رمضان مصيبة. كل فرض من غير خشوع مصيبة. يبقى من الوقت نواجه قضية الخشوع في الصلاة. لما قابل اي شاب بيقول لي انا ما بقدرش اسبت على الصلاة بقول له لانك ما بتصليش صح. لو دقت جمالها مش هتقدر تسيبها
معسكر التفسير معسكر التفسير ده من اخطر المعسكرات. اللي هو فهم كتاب الله. انا مش عايز ان احنا نخلص التفسير قبل رمضان. يا سيدي نخلص جزء واحد نخلص اللي نقدر عليه. لو انت قريت تفسير تلات ايات كل يوم لحد رمضان. هتخلص لك كم جزء من اي تفسير. اي تفسير موجود في بيتك. احنا تيسيرا عليكم
عاملين يعني بفضل الله يعني الاخوة عاملين صفحة على الفيسبوك صفحة العد التنازلي لرمضان. العد التنازلي لرمضان اسمها كده صفحة العد التنازلي لرمضان خيانة على الموقع وعلى صفحة الفيسبوك بتاعتي. يعني هتلاقوا الدروس اللي هي بتاعة الطريق يعني دروس التفسير اللي هي يعني يعني الواحد بفضل الله عامل تفسير لكل جزء كده في ساعة
نبدأ نجدد معلوماتنا دكتور محمد علي اللي كان معي المرة اللي فاتت في الحلقة اللي فاتت بتاعة العلمانيون في النزع الاخير يعني بدأ يكتب آآ عن كل جزء معلومات بحيس ان احنا نقرب من القرآن
هينزلها برضو على موقع الطريق الى الله وعلى صفحة الفيسبوك بتاعتي بازن الله اللي هي آآ دكتور حازم شومان اللي هي صفحة الفيسبوك يعني سهل ان يعني اللي اي حد بيدخل على الفيسبوك
يوصل لها بازن الله سبحانه وتعالى. يا اخوانا نبدأ امسك اي تفسير اقرا كل يوم خمس ايات. من الجزء التلاتين الموضوع بسيط بس نلقط بس تلقط كده وما نريهم اية الا هي اكبر من اختها. القرآن كله الايات كلها كأنها اخوات. القرآن لو فهمت جزء هتفهم القرآن كله. لو عشت مع سورة
مع القرآن كله نعيش. في معسكر التشويق لرمضان. يعني ايه ده كنز وكسير من الناس غافلين عنه. يقول لك انا مش حاسس برمضان انا مش بكل بساطة بازن الله اي قضية انت مش حاسس بها هات خمس ست دروس من على النت لها
بس ادي دروس. درس الشيخ حسان فيها ودرس الشيخ يعقوب فيها ودرس الشيخ ابو مسعد فيها. ودرس الشيخ محمود المصري فيها ابسط واسمع هات يا عم خمس ست دروس عن رمضان واسمعيهم
هتلاقي قلبك اشتعل بالحماس لرمضان. تزكر يا اخوانا الودن ده ايه؟ دي مفتاح للفردوس الاعلى. اسمع اسمع وزكر نفسك قلبك التائب شوقا للمسألة في معسكر اصلاح القلوب ان يعني القلوب بقى اللي مليانة نكت سودا بقى لها حداشر شهر. مش هينفع ندخل بها كده. هات اي كتاب اصلاح قلوب هات هات
احنا كاتبين طبعا هزه الاشياء وكاتبين مصادر ممكن نرجع لها في هزه الورقة. في معسكر الدعوة الى الله احنا كم واحد دلوقتي بيحب ربنا في مصر؟ ان شاء الله التمانين مليون. طب كم واحد بيطبق الحب ده عمليا بقى ؟ كم مليون؟ عشرة لو كل واحد من العشرة مليون دول
مسك في رجب وشعبان واحد بس. كل واحدة مسكت واحدة وكل واحد مسكت واحد. وتابعه وادى له الشرايط اللي بيسمعها وادى له ورقة زي داهية. وبدأ يتابعه وبدأ وبدأ ورق على
هيشتعل ايمانيا. هتيجي اخر رمضان تلاقيه ملتزم اكتر منك او ملتزم اكتر منك. قلبك هيسجد لله شكرا انك كنت سبب في هداية واحدة من من المسلمات المعسكرات دي يا اخواننا معسكرات خطيرة. رمضان السنة دي خطير. رمضان جاي في عز الصيف. هنختار ايه؟ هنهرب من حر الدنيا
حر الاخرة والعياز بالله هنختار ايه ؟ هنختار ربنا ولا المصايف. رمضان جاي في عز الصيف الوقتي. رمضان جاي في العز هنقضيه في المساجد ولا في المصايف لو كانت دي امتحانات الدنيا اللي جاية في رمضان ما كانش في لو كانت امتحانات الدنيا اللي جاية في المصايف ما كانش حد راح مصيف. طب الوقتي امتحانات الاخرة اللي جاية في المصايف هنعمل ايه
خطير عشان الانتخابات اللي بعده. عشان ايه يعني؟ عشان كما تكونوا يولى عليكم. لو الامة اتغيرت ايمانيا في رمضان بعد رمضان ربنا اللي هيختار لنا احسن ناس انما لو ما اتغيرناش في رمضان خلاص بقى كما تكونوا يولى عليكم القضية خطيرة. القضية كبيرة جدا بازن الله. يعني الورقة ديت يعني ورقة البرنامج العملي
رجب وشعبان يعني يعني يعلم الله والله يا اخوان ربنا ربنا يتقبل يعني. ربنا يتقبل يعني يعني الواحد بيحاول يعني باي طريقة ان يعني ربنا يستعملها هننشر اي فكرة اي فكرة توصل الناس لربنا سبحانه وتعالى يعني فكرة الورق فكرة خفيفة وبتوصل لناس كتير بسرعة الوف الوف الوف مؤلفة يعني لا
الورق ده قبل السورة كان بيتحارب قد ايه ؟ يعني لا تتخيلوا هزا الورق اللي كنا بنعلن عنه قبل السورة ونقول اتصلوا على ارقام لا تتخيلوا الحرب الشعواء اللي كان بيحارب بها امنيا قد ايه ليه ؟ لانهم عارفين ان ده نشر هداية شكله ايه. ونشر هداية سريع. الالف ورقة بكام يعني؟ عشان تجيب لك الف ولا الفين ولا خمسة توزعهم على خمس تلاف
بني ادم لو خمسمية طبقه تخيل ان سواب ده في ميزانك. لانك انت الداعي الى الخير. وانت كنت واسطة الخير. الورق ده يعني الورقة دي لو ان شاء الله بعد الحلقة موقع الطريق الى الله. طبعا دي ابسط حاجة دا بالمحمول بتاعك. بالمحمول هتقوم داخل على النت. او اي طبعا يعني الكل عنده دلوقتي نت. يعني الوقتي الكل بعد السورة
الفيسبوك بالزات على موقع الطريق الى الله او على الصفحة بتاعة الفيسبوك آآ بتاعتي اللي هي دبليو دبليو دبليو دوت فيسبوك دوت كوم سلاش دكتور حازم شومان يعني لو الصفحة بتاعة الفيسبوك او الموقع بتاع الطريق الى الله. هتلاقوا ان شاء الله الورقة موجودة. و هتلاقوا رقم خيري اللي هو رقم نشر الهداية. اللي قلناه لكم قبل كده يعني كزا
وموجود على كل الورق هتلاقوا رقم ناشر اللي دا موجود على الموقع وعلى صفحة الفيسبوك. الرقم ده اللي عايز الف الفين عشر تلاف. يعني بازن الله سبحانه وتعالى فاصل طبعا احنا ما يعني ما فيش مكسب خالص يعني بفضل الله يعني. يعني يعني ويا قومي لا اسألكم عليه اجرا اجري الا على الله. يعني ربنا يتقبل بازن الله
تاخدوا الرقم تطلب اي كمية ان شاء الله توصل لك لحد عندك بازن الله. آآ عايز انت تسحب وتطبع في اي دولة من دول العالم تسحب وتترجم وتترجم لاي لغة من لغات
العالم بازن الله سبحانه وتعالى بحيس ان احنا نبدأ نقوم فكرة الاستعداد لرمضان. لان رمضان من غير استعداد يا جماعة رمضان عامل زي شحنة عشر تلاف فولت. لو لو اديتها في جسم ميت ولا هيتهز. جسم ميت
لو واحد داخل رمضان قلبه ميت خلى العشر تلاف فولت ييجوا في قلبه هيحصل ايه؟ انما انا عايز دلوقتي ان الشحنة دي تيجي نقوم قبل رمضان. نجاهد ان الامة دي
قبل رمضان ان الشباب البنات الامهات الاباء الاطفال من استقلش باي حد. الاعاجم اوروبا امريكا كل مكان في العالم كله نوصل صلوا اي طريقة لنشر ده. يا اخوانا انا الوقتي قلت الدرس ده لكم واحد. يا جماعة مليون! طب المسلمين مليار وربعميت مليون! المليار وتلتمية تسعة وتسعين مليون
مين هيوصل لهم؟ انتم يا جماعة. انتم انا خلاص اديت الدرس عملنا الورقة ادينا الدرس. انتم بقى خلاص بقت المومة بتاعتكم. ان الهداية دي تنتشر بقى بازن الله سبحانه وتعالى على ايديكم للدنيا كلها بازن الله سبحانه وتعالى. يعني دي آآ الورقة اللي هي يعني هتبقى موجودة على الموقع. احنا برضو مساعدة في ان الكلام
يبقى عملي عملناه دي هتبقى على صفحة الفيسبوك بقى اساسا. هتبقى على صفحة الفيسبوك اساسا ده جدول. يعني هنعمل لكم ان شاء الله كل خمستاشر يوم الجدول ده هيبدأ يتدرج واحدة واحدة. يعني دلوقتي الجدول ده بادئ بصلاة الفرائض بس. مع تكبيرة الاحرام في اول الوقت. وربع القرآن كل يوم
بخشوع وصيام يوم في الاسبوع بس ايه ده معلش وصلاة وتر بس. من قرأ من قام الليل بعشر ايات لم يكتب من الغافلين. انا عايز تصلي بعشر ايات كل ليلة. الفاتحة كم اية؟ سبع ايات وسورة قصيرة. بس سبت الوتر في اي وقت. وخلق كل مرحلة هنعمل له خلق خلق المرحلة
بر الوالدين وبحيث ان احنا نحسن اخلاقنا قبل رمضان ومعصية نتطهر منها بحيس ان احنا ما نبقاش عاملين زي اللي جه يوم القيامة بحسنات سل جبال تهامة ولكن والعياز بالله شوية سيئات اتحطت في كافة السيئات لسافتها وطيارتها. لأ احنا عايزين نخلص برضو من معصية معصية. اول معصية يعني هنحاول
نتابع بعض فيها اللي هي الغيبة جدول بسيط جدا وهنتابع مع بعض. وعلى الصفحة ان شاء الله تبعتوا ايه المشكلة اللي قابلتكم. طب اللي مشي في الجدول ده ايه القضية اللي قابلته؟ طب ايه اللي تعبه؟ طب ايه؟ وبعد خمستاشر
كل يوم هنقوم داخلين المرحلة الجاية. المرحلة الجاية مسلا هنزود النوافل الرواتب. اللي بعدها مسلا نزود جلسة الضحى مسلا. اللي بعدها مسلا نزود سماع شرايط مسلا عن رمضان اللي بعدها وهكزا بحيس ان احنا نقدر واحدة واحدة نطلع قبل رمضان خلاص على رمضان نكون جهزنا. يعني فالجدول ده اللي هو
خطة مسمينها الخطة الخمسية للاستعداد لرمضان لان احنا هنعمل خمس جداول على خمس مراحل مرحلة مرحلة هتنزل لكم ان شاء الله. دي على الفيسبوك. انما الورقة اللي نريد ان كل
كل واحد مننا يطبق منها قدر الوسع ولو عمل كلها لو يقدر اتنين لو يقدر على قد ما يقدر وننشرها على قد ما نقدر بازن الله. اللي هي ورقة ولو ارادوا رمضان
وعدة او آآ برنامج عملي في رجب وشعبان او معسكرات ما قبل رمضان باذن الله سبحانه وتعالى. يعني دي يا اخوانا يعني درس الليلة كان محاولة لايقاظ قضية انا شايف انها اخطر قضية في السنة. ليه؟ لان رمضان اخطر موسم الكل بيتوب فيه
طب لما رمضان اخطر موسم يبقى الاستعداد هو اخطر قضية. لان من غير استعداد بلاش نحلم. النبي عليه الصلاة والسلام كان بيصوم شعبان كله. كان يصوم الا قليلا عليه الصلاة والسلام عشان يعلمنا غير رفع الاعمال في شعبان ان احنا نستعد لرمضان. لان الصيام ده بالزات بس الاكبر حاجة ممكن تهبط اللي مش متعود
في رمضان فما يقدرش يعبد. لازم نستعد يا اخوانا. لازم نبقى زي النبي عليه الصلاة والسلام لازم نستعد لرمضان. انا يعني زي ما باقول لكم كده يعني اكبر سبب لضياع رمضان على
انا هقول اللي في قلبهم خير. يعني انا مش هقول دلوقتي العاصي اللي بعيد اللي هو ممكن يكون الوقتي اصلا معزم ما بيسمعناش منهم. انما انا هاقول اللي في قلبه خير. معزم اللي نفسه يفوز برمضان
معزم سبب ضياع رمضان عليه. ومعزم سبب انه بيخرج من رمضان ما يتغيرش. ومعزم سبب ان هو ما بيقدرش يسبت بعد رمضان وان كثير من الليالي والايام بتروح عليه معزم السبب والله يا اخوانا انه ما استعدش قبل رمضان
زي ما اللعيب استعد للمباراة. وزي ما زي الطالب السعد للامتحانات هنشيل متين وخمسين كيلو في رمضان. الواد احنا بنشيل عشرة كيلو. هنقدر ازاي مش عارفين نجيب تلت ساعة قرآن لأ نبدأ ندرب نفسنا واحدة واحدة نطلع واحدة واحدة نأخز من الامر ما استطعنا انما القضية تبقى حية عندنا عايزين بعد الحلقة بقى نمسك المصاحف ونبدأ
بقى نقرأ ونبدأ بقى نتشجع. طب انت دلوقتي قلت لنا نطلع واحدة واحدة اه اعمل على قد ما تقدر انما واحدة واحدة ده الحد الادنى. يعني لمدة خمستاشر يوم ما نقلش عن صلاة الفريضة في ميعادها. ما نقلش عن يوم صيام في الاسبوع. ما نقلش عن ربع القرآن يوميا بخشوع
ما نقلش عن ان احنا نوتر قبل ما ننام بازن الله سبحانه وتعالى. يعني ربنا يسددكم جميعا. يعني اخواني واخواتي. آآ وربنا يبارك فيكم جميعا. يعني احنا من اول آآ الليلة. يعني بدأنا سلسلة الطريق الى رمضان
بدأناها بدرس برنامج عملي في رجب وشعبان. الطريق الى رمضان السلسلة دي هتبقى اساسا استعداد قرآني لرمضان. هنبدأ بقى نعلى بقى شوية يا جماعة. نبدأ بقى نتكلم في في كتاب
نبدأ بقى نتكلم في فهم كتاب ربنا. انا باقول لكم عسكر التفسير انا هاساعدكم ان شاء الله واساعد نفسي طبعا من قبل في مسألة معسكر التفسير ده ان احنا كل مرة
ناخد مجموعة من الايات ونعيش معها او صورة او ايا ما كان. المهم ان احنا نعيش مع كلام ربنا. ان معجزة القرآن تحيي قلوبنا قبل رمضان القرآن كذلك اوحينا اليك روحا من امرنا. الروح بتاعة القرآن دي تبث في قلوبنا تحيا القلوب. عشان ندخل رمضان قلوبنا حية. يبقى احسن رمضان في
نواها لريح رمضان. الواحد يجد ريح رمضان دون رجب وشعبان خلاص بقى بدأت نسائم رمضان تهل عايزين ما نضيعش السواب الرهيب بتاع رجب وشعبان والسواب العزيم اللي هينبني ان شاء الله على الاستعداد لهم لان الوقتي الجندي اللي اللي مرابط مع المسلمين لو
ومات قبل المعركة الرسول قال لك ينمى عمله الى يوم القيامة. من فوايد الاستعداد لرمضان انك لو استعديت في رجب وشعبان كل يوم بيموت ربع مليون بني ادم. يعني على رمضان شوفوا كم مليون هيموتوا
انا ما بقاش منهم ليه ؟ والله اعلم. لو انا استعديت قبل رمضان لو مت قبل رمضان ربنا يجري ليه عمل رمضان؟ لان انا كده ابعس على نيتي بازن الله فتبقى
الجندي المرابط اليونان ما عمله باذن الله سبحانه وتعالى بعد موته يبقى يعني يعني ده سواب عزيم جدا للاستعداد لرمضان وسواب عزيم لموسم رجب وشعبان هزه المواسم الفاضلة بدون بدع طبعا بازن الله سبحانه وتعالى وربنا يسددكم يا اخواني ويا اخواتي. وربنا يبارك فيكم
وربنا يحفز عليكم نعمه ويعني نبدأ بقى مرحلة الانطلاق ومرحلة الفتح. ومرحلة الحياة مع القرآن في الفترة القرآنية دي الشهرين دول بقى. ان شاء الله عشان نبدأ نرتبط ربنا ومع كل درس ومع اي درس تفسير ومع قرائتكم في التفسير ومع قرائتكم في القرآن ندخل رمضان بقلوب قرآنية. كل واحد منا قرآن يمشي على الارض
يبقى رمضان بقى الاوفر شوت بتاعنا بقى بازن الله سبحانه وتعالى. اللهم بلغنا رمضان واجعله خير رمضان مر علينا في حياتنا. اللهم بلغنا رمضان واجعلنا فيه من الفائزين. اللهم بلغنا رمضان واجعله فتحا على قلوب الامة جمعاء يا رب العالمين. اللهم اهد عصاة المسلمين. اللهم انصر دينك واعز
اولياءك اللهم اذن لدينك ان يسود واذن لشرعك ان ينتصر. واذن لكتابك ان يحكم. اللهم يا ربنا اهد العصاة. اللهم يا ربنا على مرادك منا. اللهم لا تجعل في قلوبنا الاك ولا تجعل همنا الا رضاك. ولا تجعل رغبتنا الا اليك ولا تجعل توكلنا الا عليك
اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا